Държавен вестник, бр. 15, 2006 г., стр. 56

С Т Р .  56
Д Ъ Р Ж А В Е Н   В Е С Т Н И К
Б Р О Й  15
Раздел  III
Мониторинг на антимикробната резистентност
Чл. 6. (1) Компетентните органи извършват
мониторинг за установяване на антимикробна
резистентност на причинителите на зоонози
съгласно изискванията на приложение № 3.
(2) Мониторингът по ал. 1 включва и мони-
торинг на причинители на зоонози, изолирани
от хора, който се осъществява от дирекция
“Опазване и контрол на общественото здраве”.
Раздел  IV
Епизоотологични и епидемиологични проуч-
вания при взривове, причинени от храни от
животински произход
Чл. 7. (1) Производителите и търговците на
храни от животински произход незабавно ин-
формират компетентните органи при съмнение,
че пусната от тях на пазара храна създава риск
за здравето на хората и за мерките, които са
предприели за предотвратяване на този риск.
(2) След получаване на информацията по ал. 1
компетентните органи незабавно вземат проби
от храните, за които има съмнение, че създават
риск за здравето на хората, и ги изпращат за
лабораторно изследване.
(3) Производителите и търговците съхраня-
ват храните съгласно указанията на компетен-
тните органи до получаване на резултатите от
лабораторните изследвания.
(4) В зависимост от резултатите от лабора-
торните изследвания компетентните органи да-
ват указания на производителите и търговците
за обезвреждане или реализация на храните.
(5) Компетентните органи съхраняват част
от всяка проба по ал. 2 за проучване на други
възможни хранителни инфекции, причинени от
същия вид храна, от която е взета пробата, в
количество и срок  в зависимост от метода за
лабораторно изследване на съответния причи-
нител на зооноза.
Чл. 8. (1) Компетентните органи съвместно
с органите на държавите членки, които съби-
рат информация, свързана с епидемиологичния
надзор над заразните болести по хората, извър-
шват епизоотологични, епидемиологични  и
микробиологични проучвания на хранителни
взривове за установяване на:
1. епидемиологичните особености на храни-
телния взрив;
2. храните, за които се предполага или е дока-
зано, че са фактори за предаване на инфекции.
(2) Компетентните органи изпращат до Ев-
ропейската комисия информацията по буква “Д”
от приложение № 4.
Раздел  V
Обмен на  информация
Чл. 9. (1) Компетентните органи извършват
епизоотологичен и епидемиологичен анализ,
който включва оценка на тенденциите в раз-
пространението на зоонозите, изолирането на
техните причинители и тяхната антимикробна
резистентност.
(2) До края на май текущата година компе-
тентните органи изпращат в  Европейската
комисия доклад за предходната година, който
включва данните от анализа по ал. 1 и инфор-
мацията по чл. 3, ал. 1, чл. 6 и  чл. 7, ал. 1.
(3) Докладът по ал. 2 или резюме от него се
публикува на електронната страница на Минис-
терството на земеделието и горите и Минис-
терството на здравеопазването.
(4) В доклада по ал. 2 се включва и информа-
ция за резултатите от извършените проверки в
предприятията за производство на храни от
животински произход и на фуражи.
(5) Докладът по ал. 2 съдържа най-малко
информацията по приложение № 4.
(6) При поискване от Европейската коми-
сия или по своя инициатива  компетентните
органи предоставят на комисията допълнител-
на информация към доклада по ал. 2.
Чл. 10. (1) По искане  на Европейската ко-
мисия компетентните органи променят   ин-
формацията  по приложения № 2, 3 и 4.
(2) Компетентните органи информират Ев-
ропейската комисия за промените по ал. 1.
Раздел  VI
Лабораторен контрол
Чл. 11. (1) Компетентните органи определят
национални референтни лаборатории за диаг-
ностика на зоонозите и техните причинители и
изпращат информация за тези лаборатории в
Европейската комисия.
(2) Лабораториите по ал. 1 и видовете из-
следвания, които се извършват в тях, съответ-
стват на референтните лаборатории на Евро-
пейския съюз за отделните зоонози и техните
причинители.
Раздел  VII
Финансиране на програмите за мониторинг
на зоонозите и техните причинители
Чл. 12. (1)  Компетентните органи могат
да поискат от Европейската комисия финан-
сово подпомагане за изпълнение на програми
за мониторинг на зоонозите и техните причи-
нители.
(2) В случаите по ал. 1 компетентните орга-
ни изпращат в Европейската комисия:
1. програмата за мониторинг на  съответна-
та зооноза;
2. информация за необходимите финансови
средства за изпълнение на програмата.
(3) При поискване от Европейската коми-
сия компетентните органи изпращат допълни-
телна информация за програмата/ите за мони-
торинг на зоонозите и техните причинители.